stanford-oval/wikipedia huggingface dataset:
โรงเรียนสาธิตมหาวิทยาลัยศรีนครินทรวิโรฒ ประสานมิตร

| โรงเรียนสาธิตมหาวิทยาลัยศรีนครินทรวิโรฒ ประสานมิตร |
| --- | --- |
Srinakharinwirot University Prasarnmit Demonstration school


ที่ตั้ง

174 และ 176 ซอยสุขุมวิท 23 ถนนสุขุมวิท แขวงคลองเตยเหนือ เขตวัฒนา กรุงเทพมหานคร 10110
พิกัด: 13°44′34″N 100°33′56″E﻿ / ﻿13.742906°N 100.565556°E﻿ / 13.742906; 100.565556
ข้อมูล
ประเภท: โรงเรียนสาธิต
คติพจน์: บาลี: สิกฺขา วิรุฬฺหิ สมฺปตฺตา (การศึกษา คือ ความเจริญงอกงาม)
ศาสนา: พุทธ, ฮินดู (โดยพฤตินัย)
สถาปนา: ฝ่ายมัธยม: 3 กรกฎาคม พ.ศ. 2495; 72 ปีก่อน   ฝ่ายประถม: 24 มิถุนายน พ.ศ. 2499; 68 ปีก่อน
ผู้ก่อตั้ง: ฝ่ายมัธยม: กระทรวงศึกษาธิการ  ฝ่ายประถม: มล.ปิ่น มาลากุล
หน่วยงานทางการศึกษา: คณะศึกษาศาสตร์ มหาวิทยาลัยศรีนครินทรวิโรฒ กระทรวงการอุดมศึกษา วิทยาศาสตร์ วิจัยและนวัตกรรม
ผู้อำนวยการ: ฝ่ายมัธยม: ผศ.ชวลิต สูงใหญ่ ฝ่ายประถม: ผศ.สมเกียรติ วรรณเฉลิม
เพศ: สหศึกษา
ช่วงอายุ: 6-18
ขนาดวิทยาเขต: ฝ่ายมัธยม: 22,000 ตารางเมตร (14 ไร่) ฝ่ายประถม: 15,040 ตารางเมตร (9.40 ไร่)
สี:    สีเทา–สีแดง
คำขวัญ: ฝ่ายมัธยม: รอบรู้วิชาการ ชำนาญเทคโนโลยี มีภาวะผู้นำ คุณธรรม และวินัย   ฝ่ายประถม: คุณธรรมนำปัญญา ก้าวหน้ากล้าคิด มีจิตสาธารณะ รักษาวัฒนธรรม
เพลง: ฝ่ายมัธยม: มาร์ชสาธิตประสานมิตร   ฝ่ายประถม: ประถมสาธิต
หนังสือรุ่น: ประสานมิตร
ศิษย์เก่า: สมาคมศิษย์เก่าสาธิตประสานมิตร
เว็บไซต์: www.spsm.ac.th (ฝ่ายมัธยม) prathom.swu.ac.th (ฝ่ายประถม)
โรงเรียนสาธิตมหาวิทยาลัยศรีนครินทรวิโรฒ ประสานมิตร เป็นโรงเรียนสาธิตในสังกัดคณะศึกษาศาสตร์ มหาวิทยาลัยศรีนครินทรวิโรฒ กระทรวงศึกษาธิการ ตั้งอยู่เลขที่ 174 และ 176 ซอยสุขุมวิท 23 ถนนสุขุมวิท แขวงคลองเตยเหนือ เขตวัฒนา กรุงเทพมหานคร
โรงเรียนสาธิตมหาวิทยาลัยศรีนครินทรวิโรฒ ประสานมิตร ได้พัฒนาจากโรงเรียนประสานมิตร ซึ่งเป็นโรงเรียนมัธยมวิสามัญศึกษาในบริเวณโรงเรียนฝึกหัดครูชั้นสูงเป็นระบบโรงเรียนสาธิต เพื่อเป็นสถานที่ปฏิบัติงานในการฝึกสอนระดับมัธยมศึกษาของนิสิตหลักสูตรการศึกษาบัณฑิต มหาวิทยาลัยศรีนครินทรวิโรฒ และต่อมาได้ตั้งโรงเรียนประถมสาธิต วิทยาลัยวิชาการศึกษา เพิ่มเป็นสถานที่ปฏิบัติงานในการฝึกสอนระดับประถมศึกษา และได้มีการพัฒนามาจนถึงปัจจุบัน
โรงเรียนสาธิตมหาวิทยาลัยศรีนครินทรวิโรฒ ประสานมิตร มีการแบ่งหน่วยงานออกเป็น 2 หน่วยงาน คือ โรงเรียนสาธิตมหาวิทยาลัยศรีนครินทรวิโรฒ ประสานมิตร (ฝ่ายมัธยม) และ โรงเรียนสาธิตมหาวิทยาลัยศรีนครินทรวิโรฒ ประสานมิตร (ฝ่ายประถม)
ปัจจุบันจัดการเรียนการสอนเป็นจำนวน 48 วิชาเอกตามความถนัดและความสนใจของนักเรียน
ประวัติโรงเรียน

โรงเรียนสาธิตมหาวิทยาลัยศรีนครินทรวิโรฒ ประสานมิตร ได้รับการจัดตั้งจากกระทรวงศึกษาธิการในวันที่ 3 กรกฎาคม พ.ศ. 2495 ในบริเวณโรงเรียนฝึกหัดครูชั้นสูง ถนนประสานมิตร อำเภอพระโขนง จังหวัดพระนครโดยใช้ชื่อว่า โรงเรียนประสานมิตร เป็นโรงเรียนมัธยมวิสามัญศึกษา สังกัดกองโรงเรียนรัฐบาล กรมวิสามัญศึกษา โดยมีอาจารย์พนัส หันนาคินทร์ เป็นอาจารย์ใหญ่คนแรก
เมื่อโรงเรียนฝึกหัดครูชั้นสูงได้รวมกับวิทยาลัยวิชาการศึกษาในปี พ.ศ. 2498 โรงเรียนประสานมิตรได้โอนมาสังกัดวิทยาลัยวิชาการศึกษา และได้เปลี่ยนแปลงระบบเป็นโรงเรียนสาธิต และใช้ชื่อว่า โรงเรียนมัธยมสาธิต วิทยาลัยวิชาการศึกษา ประสานมิตร ต่อมาในวันที่ 24 มิถุนายน พ.ศ. 2499 วิทยาลัยวิชาการศึกษาได้จัดตั้ง โรงเรียนประถมสาธิต วิทยาลัยวิชาการศึกษา รับนักเรียนตั้งแต่ชั้นเด็กเล็กถึงชั้นประถมปีที่ 4 โดยมีมีรองศาสตราจารย์ไพเราะ ตัณฑิกุล เป็นอาจารย์ใหญ่คนแรก
ในปี พ.ศ. 2517 วิทยาลัยวิชาการศึกษาได้รับการปรับฐานะขึ้นเป็นมหาวิทยาลัยศรีนครินทรวิโรฒ ทำให้โรงเรียนสาธิตทั้ง 2 แห่ง ได้เปลี่ยนชื่อเป็น โรงเรียนมัธยมสาธิตมหาวิทยาลัยศรีนครินทรวิโรฒ ประสานมิตร และ โรงเรียนประถมสาธิตมหาวิทยาลัยศรีนครินทรวิโรฒ ประสานมิตร ตามลำดับ โดยสังกัดในคณะศึกษาศาสตร์ มหาวิทยาลัยศรีนครินทรวิโรฒ ประสานมิตร
ในปี  พ.ศ. 2534 มหาวิทยาลัยศรีนครินทรวิโรฒได้รวมการบริหารของโรงเรียนมัธยมสาธิตมหาวิทยาลัยศรีนครินทรวิโรฒ ประสานมิตร และ โรงเรียนประถมสาธิตมหาวิทยาลัยศรีนครินทรวิโรฒ ประสานมิตร เข้าเป็นโรงเรียนเดียวกันใช้ชื่อว่า โรงเรียนสาธิตมหาวิทยาลัยศรีนครินทรวิโรฒ ประสานมิตร มีรองศาสตราจารย์ประกิจ รัตนสุวรรณ เป็นผู้อำนวยการ จนกระทั่งในปี พ.ศ. 2538 มหาวิทยาลัยได้มีมติแยกการบริหารเป็น 2 โรงเรียนอีกครั้ง โดยกำหนดให้มีผู้อำนวยการโรงเรียนสาธิตฝ่ายมัธยมและผู้อำนวยการโรงเรียนสาธิตฝ่ายประถม และให้ใช้ชื่อว่า โรงเรียนสาธิตมหาวิทยาลัยศรีนครินทรวิโรฒ ประสานมิตร (ฝ่ายมัธยม)  และ โรงเรียนสาธิตมหาวิทยาลัยศรีนครินทรวิโรฒ ประสานมิตร (ฝ่ายประถม)
ผู้บริหาร

ผู้บริหารโรงเรียนสาธิตมหาวิทยาลัยศรีนครินทรวิโรฒ ประสานมิตร (ฝ่ายประถม) ชุดปัจจุบัน
| รายชื่อผู้บริหารโรงเรียน | ตําเเหน่ง |
| --- | --- |
ผู้ช่วยศาสตราจารย์ สมเกียรติ วรรณเฉลิม: ผู้อํานวยการ
ผู้ช่วยศาสตราจารย์ ดร.สุภัค โอฬาพิริยกุล: รองผู้อํานวยการ ฝ่ายบริหาร
ผู้ช่วยศาสตราจารย์ ดร.จุลศักดิ์ สุขสบาย: รองผู้อํานวยการ ฝ่ายวิชาการ
อาจารย์ ดร.มิ่ง เทพครเมือง: รองผู้อํานวยการ ฝ่ายกิจการนักเรียน
อาจารย์ พสิษฐ์ ชุมทิม: รองผู้อํานวยการ ฝ่ายสวัสดิภาพนักเรียน
อาจารย์ ปัฐมาภรณ์ เดชะไกศยะ: ผู้ช่วยผู้อํานวยการ ฝ่ายบริการ
อาจารย์ สุวัฒน์ บุญธรรม: ผู้ช่วยผู้อำนวยการ ฝ่ายพัฒนาวิชาชีพครู
อาจารย์ ฑิฆัมพร สวัสดิ์โยธิน: ผู้ช่วยผู้อำนวยการ ฝ่ายกิจการพิเศษ
อาจารย์ กาญจน์นพัช เบสทอล: ผู้ช่วยผู้อำนวยการ ฝ่ายวิเทศสัมพันธ์
ผู้บริหารโรงเรียนสาธิตมหาวิทยาลัยศรีนครินทรวิโรฒ ประสานมิตร (ฝ่ายมัธยม) ชุดปัจจุบัน
| รายชื่อผู้บริหารโรงเรียน | ตําเเหน่ง |
| --- | --- |
ผู้ช่วยศาสตราจารย์ ชวลิต สูงใหญ่: ผู้อํานวยการ
อาจารย์ กันหา ราชโคตร: รองผู้อํานวยการ ฝ่ายบริหาร
อาจารย์ ไพศาล จรรยา: รองผู้อํานวยการ ฝ่ายวิชาการ
อาจารย์ ศรินทร จี้เพ็ชร: รองผู้อํานวยการ ฝ่ายกิจการนักเรียน
อาจารย์ ดร.ธีรเชษฐ์ เรื่องสุขอนันต์: รองผู้อํานวยการ ฝ่ายนิเทศและฝึกประสบการณ์วิชาชีพ
อาจารย์ ดร.ยุทรกร ไพรวงษ์: รองผู้อํานวยการ ฝ่ายพัฒนากายภาพ
อาจารย์ ดร.จตุพร บรรเริงเสนาะ: รองผู้อํานวยการ ฝ่ายพัฒนาทรัพยากรบุคคลและบริการวิชาการเพื่อสังคม
อาจารย์ นันทกานต์ สายทอง: รองผู้อํานวยการ ฝ่ายวางแผนและพัฒนา
อาจารย์ ดร.ปราโมทย์ สกุลรักความสุข: รองผู้อํานวยการ ฝ่ายวินัย กฎหมายเเละกิจการพิเศษ
อาจารย์ ปภณ มะโน: รองผู้อํานวยการ ฝ่ายเสริมสร้างคุณภาพนักเรียน
อาจารย์ สฐิภพ สมตัว: รองผู้อํานวยการ ฝ่ายหลักสูตรนานาชาติ
อาจารย์ อำนาจ สาทสิทธิ์: ผู้ช่วยผู้อำนวยการ ฝ่ายเทคโนโลยีสารสนเทศ
อาจารย์ สุภัสสรา จตุโชคอุดม: ผู้ช่วยผู้อำนวยการ ฝ่ายพัฒนาศักยภาพนักเรียนที่มีความต้องการพิเศษ
อาจารย์ กฤณภัช อากาศวิภาต: ผู้ช่วยผู้อำนวยการ ฝ่ายรูปแบบการเรียนรู้ไตรภาษา
อาจารย์ปัญจรส เหลืองธนกุล: ผู้ช่วยผู้อำนวยการ ฝ่ายรูปแบบการเรียนรู้ไตรภาษา
อาจารย์ ดร.ทิชากรช์ อาทิตวรากูล: ผู้ช่วยผู้อำนวยการ ฝ่ายวิจัยและประกันคุณภาพ
นางสาวกรรณิการ์ เก็งวินิจ: หัวหน้าสำนักงานผู้อำนวยการ
ศิษย์ปัจจุบันที่มีชื่อเสียง

ข้าวปั้น ปัณณชญา รัตนตั้งตระกูล นักร้องชาวไทยและยูทูปเบอร์ชื่อดัง
แคนดี้ สุภาภัสสร์ ผลเจริญรัตน์ นักแสดงสังกัดช่อง 3 เอชดี
กอบุญ รุธิรโก (อู๋) อดีตสามเณรปลูกปัญญาธรรม ปี ๑๐
จั๋ง ธีร์ บุญเสริมสุวงศ์ สมาชิกวง BUS ศิลปินในสังกัดค่ายทาดา เอนเตอร์เทนเมนต์
เฟรม ธนันณัฐ สิทธิพันธุ์กุล สมาชิกวง DICE ศิลปินในสังกัดค่ายทาดา เอนเตอร์เทนเมนต์
แพรว ลักษิกา ลี้จินดา สมาชิกวง Mindy ศิลปินในสังกัดค่ายบีดีแอลเอ็มดี เอนเตอร์เทนเมนต์
แหล่งข้อมูลอื่น

เว็บไซต์โรงเรียนสาธิตมหาวิทยาลัยศรีนครินทรวิโรฒ ประสานมิตร (ฝ่ายมัธยม) เก็บถาวร 2018-08-14 ที่ เวย์แบ็กแมชชีน
เว็บไซต์โรงเรียนสาธิตมหาวิทยาลัยศรีนครินทรวิโรฒ ประสานมิตร (ฝ่ายประถม)
สมาคมศิษย์เก่าสาธิตประสานมิตร
| ด ค ก รายชื่อโรงเรียนสาธิตในประเทศไทย |
| --- | --- |
มหาวิทยาลัยรัฐ/   มหาวิทยาลัยในกำกับของรัฐ:  เกษตรศาสตร์  เกษตรศาสตร์ กำแพงแสน  ขอนแก่น  ขอนแก่น หนองคาย  จุฬาลงกรณ์  เชียงใหม่  ธรรมศาสตร์  นครพนม  นเรศวร  บูรพา  บูรพา อาชีวศึกษา  พระจอมเกล้าเจ้าคุณทหารลาดกระบัง  พระจอมเกล้าธนบุรี  พะเยา  มหาสารคาม  มหิดล  รามคำแหง  รามคำแหง บางนา  ศรีนครินทรวิโรฒ ปทุมวัน  ศรีนครินทรวิโรฒ ประสานมิตร  ศรีนครินทรวิโรฒ องครักษ์  ศิลปากร  สงขลานครินทร์  สงขลานครินทร์ อิสลามศึกษา  สวนดุสิต  สวนดุสิต ลำปาง  สวนดุสิต สุพรรณบุรี  สวนดุสิต นครนายก 
มหาวิทยาลัยราชภัฏ:  กาญจนบุรี  จันทรเกษม  เชียงราย  เชียงใหม่  เทพสตรี  ธนบุรี  นครปฐม  นครราชสีมา  นครศรีธรรมราช  นครสวรรค์  บ้านสมเด็จเจ้าพระยา  พระนคร  พระนครศรีอยุธยา  พิบูลสงคราม  เพชรบุรี  เพชรบูรณ์  มหาสารคาม  ยะลา  ร้อยเอ็ด  รำไพพรรณี  เลย  วไลยอลงกรณ์ ในพระบรมราชูปถัมภ์  ศรีสะเกษ  สกลนคร  สงขลา  สวนสุนันทา  สุรินทร์  หมู่บ้านจอมบึง  อุดรธานี  อุตรดิตถ์  อุบลราชธานี 
มหาวิทยาลัย  เทคโนโลยีราชมงคล:  สาธิตนวัตกรรม ธัญบุรี  อนุบาลสาธิตราชมงคล ธัญบุรี  อีสาน 
มหาวิทยาลัยเอกชน:  กรุงเทพธนบุรี  การจัดการปัญญาภิวัฒน์  รังสิต  รังสิต เชียงใหม่  สาธิตปฐมวัย มหาวิทยาลัยหอการค้าไทย 
กิจกรรม:  สาธิตสามัคคี  สาธิตราชภัฏสัมพันธ์  สาธิตวิชาการ 
| ด ค กมหาวิทยาลัยศรีนครินทรวิโรฒ |
| --- | --- | --- |
| วิทยาเขต |  ประสานมิตร (วิทยาเขตหลัก)  องครักษ์  |  |
| คณะ |  กายภาพบำบัด  ทันตแพทยศาสตร์  เทคโนโลยีและนวัตกรรมผลิตภัณฑ์การเกษตร  บริหารธุรกิจเพื่อสังคม  พยาบาลศาสตร์  พลศึกษา  แพทยศาสตร์  เภสัชศาสตร์  มนุษยศาสตร์  วัฒนธรรมสิ่งแวดล้อมและการท่องเที่ยวเชิงนิเวศ  วิทยาศาสตร์  วิศวกรรมศาสตร์  ศิลปกรรมศาสตร์  ศึกษาศาสตร์  เศรษฐศาสตร์  สังคมศาสตร์  |  |
| วิทยาลัย |  บัณฑิตวิทยาลัย  นวัตกรรมสื่อสารสังคม  นานาชาติเพื่อศึกษาความยั่งยืน  โพธิวิชชาลัย  อุตสาหกรรมสร้างสรรค์  |  |
| อดีตวิทยาเขต |  ปทุมวัน  บางแสน (ม.บูรพา)  พิษณุโลก (ม.นเรศวร)  มหาสารคาม (ม.มหาสารคาม)  สงขลา (ม.ทักษิณ)  บางเขน (ม.ราชภัฏพระนคร)  พลศึกษา (คณะพลศึกษา มศว)  |  |
| โรงเรียน |  โรงเรียนสาธิตปทุมวัน  โรงเรียนสาธิตประสานมิตร  โรงเรียนสาธิตองครักษ์  โรงเรียนสาธิตแม่แจ่ม  โรงเรียนนวัตกรรม  |  |
| โรงพยาบาล |  ศูนย์การแพทย์สมเด็จพระเทพรัตนราชสุดาฯ สยามบรมราชกุมารี  ศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ  |  |
| กิจกรรม |  งานเทางามสัมพันธ์  |  |
 หมวดหมู่  โครงการ  สถานีย่อย 
ธงประจำโรงเรียนสาธิต มศว ประสานมิตร
โจว อี้หราน

| โจว อี้หราน |
| --- | --- |
โจว อี้หราน ในละครเรื่อง The Sweetest Secret
สารนิเทศภูมิหลัง
ชื่อเกิด:  周浩然 (Zhou Haoran)
เกิด:  (2000-11-22) 22 พฤศจิกายน ค.ศ. 2000 (24 ปี) ฉงชิ่ง ประเทศจีน
ส่วนสูง: 1.82 เมตร (5 ฟุต 11 1⁄2 นิ้ว)
อาชีพ: นักร้อง นักแสดง
ปีที่แสดง: ค.ศ. 2017–ปัจจุบัน
สังกัด: Original Plan Entertainment (2017-2018), Tongle Entertainment (2018-ปัจจุบัน)
โจว ฮ่าวหราน ( จีน :周浩然; พินอิน : Zhōu Hàorán) เกิดเมื่อวันที่ 22 พฤศจิกายน พ.ศ. 2543 ใช้ชื่อในวงการว่า โจว อี้หราน ( จีน :周翊然; พินอิน : Zhōu Yìrán ) เป็นนักแสดงและนักร้องชาวจีน อดีตเคยเป็นสมาชิกวงบอยแบนด์ Yi'An Music Club ภายใต้สังกัด Original Plan Entertainment โดยใช้ชื่อในวงการตอนนั้นว่า ฟาง เสียงรุ่ย ( จีน :方翔銳; พินอิน : Fāng Xiángruì ) โจว อี้หราน เป็นที่รู้จักกันดีจากบทบาทในละครเรื่อง The Bond (2021), A Little Mood for Love (2021-2022), Twenty Your Life On 2 (2022) และ When I Fly Towards You (2023)
ประวัติ

โจว อี้หราน 周翊然 (Zhou Yiran) เป็นนักร้อง นักแสดงชาวจีน เกิดเมื่อวันที่ 22 พฤศจิกายน ปี 2000 ที่เมืองฉงชิ่ง ประเทศจีน เข้าสู่วงการบันเทิงเมื่อปี 2017 ในฐานะสมาชิกวงบอยแบนด์ Yi'An Music Club (รุ่นแรก)  ภายใต้สังกัด Original Plan Entertainment โดยใช้ชื่อในวงการตอนนั้นว่า ฟาง เสียงรุ่ย และมีเพลงเปิดตัวร่วมกับวงคือ "Chitty Bang Bang Bang" อย่างไรก็ตาม โจว อี้หราน ได้ถอนตัวออกจากวงอย่างเป็นทางการในเดือนพฤศจิกายน ปี 2018 และเปลี่ยนมาใช้ชื่อในวงการตามที่ใช้ในปัจจุบัน พร้อมกับปล่อยซิงเกิ้ลเดี่ยวแรกที่ชื่อ "Unrequited Love"
โจว อี้หราน เริ่มงานแสดงในปี 2018 กับบท ว่านซุ่ย ในภาพยนตร์เรื่อง Go brother!  และมีผลงานละครเรื่องแรกคือ Boom! Boom! เมื่อปี 2020 กับบท เซียว เซียนเย่ หลังจากนั้นก็มีผลงานละครอย่างต่อเนื่อง ไม่ว่าจะเป็นละครเรื่อง The Legend of Jin Yan (2020) Please Classmate (2021) Falling into Your Smile (2021) The Bond (2021) ฯลฯ
ในปี 2023 ถือเป็นปีทองของ โจว อี้หราน เมื่อผลงานละครเรื่อง When I Fly Towards You ถูกปล่อยออกสู่สายตาผู้ชม บทของ จาง ลู่ร่าง ในเรื่องทำให้ โจว อี้หราน ได้รับความนิยมเพิ่มขึ้นอย่างรวดเร็ว พิสูจน์ได้จากยอดผู้ติดตามใน Weibo ที่เพิ่มขึ้นมากกว่า 2 ล้านคนภายในระยะเวลาเพียงเดือนเดียว ส่งผลให้เขากลายเป็นดารานักแสดงที่ได้รับความนิยมอันดับ 1 ใน Weibo ประจำเดือนมิถุนายน ปี 2023
ผลงานการแสดง > ซีรีส์

| ปี | ชื่อภาษาอังกฤษ/ภาษาไทย | ชื่อภาษาจีน | ชื่อตัวละคร | บทบาท | หมายเหตุ |
| --- | --- | --- | --- | --- | --- |
| 2020 | Boom! Boom! | 拳拳四重奏 | เซียวเซียนเหย่ | นักแสดงหลัก | ละครแนว Interactive (โต้ตอบกับผู้ชม จบได้หลายแบบ) |
| 2020 | The Legend of Jin Yan  ตำนานเพลงรักสี่ฤดู | 凤归四时歌 | จงหลี | นักแสดงสมทบ | ซับไทย ทาง WeTV |
| 2021 | Please Class Mate  ฝากหน่อยนะคะรุ่นพี่  | 拜托了班长 | เย่จิ่งซี | นักแสดงหลัก | ซับไทย ทาง WeTV |
| 2021 | Falling Into Your Smile   รักยิ้มของเธอ | 你微笑时很美 | อ้ายเจีย | นักแสดงสมทบ | ซับไทย ทาง WeTV |
| 2021 | The Bond | 乔家的儿女 | เฉียวชีชี | นักแสดงหลัก |  |
| 2021 | The Sweetest Secret รักนี้หวานนัก | 你是我最甜蜜的心事 | หลินหราน | พระเอก | ซับไทย ทาง iQIYI Thailand |
| 2021 | A Little Mood For Love | 小敏家 | จินเจียจวิ้น | นักแสดงหลัก |  |
| 2022 | Twenty Your Life On 2 20 วัยว้าวุ่น ภาค 2 | 二十不惑 | หยินซาง | นักแสดงหลัก | ซับไทย ทาง iQIYI Thailand |
| 2022 | Winer Night  คุณและฉันในคืนเดือนหนาว | 在你的冬夜里闪耀 | มู่จื่อซี | พระรอง | ซับไทย ทาง WeTV |
| 2023 | When I Fly Towards You รักนำทางไปหาเธอ  | 当我飞奔向你 | จางลู่ร่าง | พระเอก | ซับไทย ทาง YOUKU และ Netflix TH |
| 2023 | You Are Desire เธอคือฝันหวานละมุน | 白日梦我 | เสิ่นเจวี้ยน | พระเอก | ซับไทย ทาง True ID พากษ์ไทย |
| 2023 | Zhuo Zhuo Feng Liu  ขุนนางหญิงยอดเสน่หา | 灼灼风流 | หลิวเชิน | พระรอง | ซับไทย ทาง WeTV |
| 2024 | The Land of Warriors ตำนานจอมยุทธ์ภูตถังซาน2  | 斗罗大陆2 | ถังซาน | พระเอก | ซับไทย ทาง WeTV |
| N/A | Huan Yu | 焕羽 | หมิงเซิ่ง | พระเอก | รอออกอากาศ |
| N/A | Wo Men Zheng Qing Chun | 我们正青春 | โมโต่ว | พระเอก | รอออกอากาศ |
| N/A | Twelve Letters | 十二封信 | ถังอี้สวิน Tang Yixun | พระเอก | รอออกอากาศ |
| N/A | Generation to Generation | 江湖夜雨十年灯 | มู่ชิงเยี่ยน | พระเอก | รอออกอากาศ |
ผลงานการแสดง > ภาพยนตร์

| ปี | ชื่อภาพยนตร์ภาษาอังกฤษ/ไทย | ชื่อภาพยนตร์ภาษาจีน | ชื่อตัวละคร | หมายเหตุ |
| --- | --- | --- | --- | --- |
| 2018 | Go Brother เสกให้หายพี่ชายจอมกวน | 快把我哥带走 | ว่านซุ่ย |  |
ผลงานเพลง > ซิงเกิ้ล

| ปี | ชื่อเพลงภาษาอังกฤษ | ชื่อเพลงภาษาจีน | หมายเหตุ |
| --- | --- | --- | --- |
| 2018 | Unrequited Love | 单恋 | ซิงเกิ้ลเดี่ยวแรก |
| 2020 | Have a Love Affair | 谈一场恋爱 |  |
| 2021 | The Secret We Know | 你知道我知道 | เพลงประกอบละคร Please Classmate |
| 2021 | Thoughts | 心事 | เพลงประกอบละคร The Sweetest Secret |
| 2024 | More Than Friends | 谁是你朋友 | ซิงเกิ้ลคู่ (ไป๋ลู่,โจวอี้หราน) |
ผลงานอื่น ๆ > โฆษณา - พรีเซนเตอร์

| ปี | แบรนด์สินค้า | ประเภทสินค้า | หมายเหตุ |
| --- | --- | --- | --- |
| 2021 | Kangshifu Water Drink | น้ำดื่ม |  |
| 2021 | Luckin Coffee | คาเฟ่ |  |
| 2021 | Tanbing coffee by Nongfu Spring | เครื่อมดื่มกาแฟสำเร็จรูป |  |
| 2022 | Mistine | เครื่องสำอาง |  |
| 2022 | Clarins | เครื่องสำอาง |  |
| 2022 | A-Kuan Hongyoumianpi | บะหมี่เส้นใหญ่กึ่งสำเร็จรูป |  |
| 2022 | Yangshengtang Vitamin C | อาหารเสริม |  |
| 2022 | Godiva | ช็อคโกแลต |  |
| 2022 | Pepsi Zero Sugar | เครื่องดื่ม |  |
| 2022 | CDR (Ke Laidi Jewelry) | เครื่องประดับ |  |
| 2023 | CALVINLUO 2023 F/W Collection | เครื่องแต่งกาย |  |
| 2023 | Stride Sugar Free | ลูกอม | แบรนด์แอมบาสเดอร์ |
| 2023 | WHOO | เครื่องสำอาง |  |
| 2023 | YAYA | เครื่องแต่งกาย | โฆษกแบรนด์แฟชั่น |
| 2023 | Latemon | แว่นตา | โฆษกแบรนด์ |
| 2024 | GUCCI | เครื่องแต่งกาย | Friend Brand |
| 2024 | DeBeers | เครื่องประดับ | งานแบรนด์ |
| 2024 | Delonghi | เครื่องชงกาแฟ | งานแบรนด์ |
| 2024 | Bvlgari | น้ำหอม | แบรนด์แอมบาสเดอร์ (น้ำหอม) |
| 2024 | APM MONACO | เครื่องประดับ | แบรนด์แอมบาสเดอร์ |
| 2024 | Saucony | รองเท้าวิ่ง | โฆษก Saucony campus |
| 2024 | Guerlain | เครื่องสำอาง | แบรนด์แอมบาสเดอร์(สกินแคร์) |
| 2024 | L'Occitane | ผลิตภัณฑ์ดูแลผิว | แบรนด์แอมบาสเดอร์ (ดูแลผิวกาย) |
| 2024 | Essence | เครื่องสำอางค์ | แบรนด์แอมบาสเดอร์ |
รางวัล

| 0 | 1 | 2 | 3 | 4 |
| --- | --- | --- | --- | --- |

| ปี | รางวัล | สาขา | ผลงานที่เข้าชิง | ผล |
| 2020 | The 7th Wenrong Awards Ceremony |  | The Bond | เสนอชื่อเข้าชิง |
| 2022 | 2021 Weibo Night  Awards | Weibo Annual Works | A Little Mood for Love | เสนอชื่อเข้าชิง |
| 2022 | 2021 Weibo Night  Awards | Weibo Annual Works | The Bond | เสนอชื่อเข้าชิง |
| 2022 | Esquire Gentle Gala | Newcomer of the year |  | ได้รับรางวัล |
| 2022 | Weibo TV & Internet Video Summit |  | A Little Mood for Love | เสนอชื่อเข้าชิง |
| 2023 | Youku Awards | Breakout Actor of the Year |  | ได้รับรางวัล |
| 2023 | The 3rd New Era International TV Festival | Best New Actor | Twenty Your Life On 2 | ได้รับรางวัล |
| 2023 | 2022 Weibo Night Awards | Weibo New Actor of the Year | A Little Mood for Love | ได้รับรางวัล |
| 2023 | Weibo TV & Internet Video Summit | Expecting Actor of the Year |  | ได้รับรางวัล |
| 2024 | 2023 Weibo Night Awards | Weibo Breakthrough Actor of the Year |  | ได้รับรางวัล |
แอนเดรีย สวอเรซ

| แอนเดรีย สวอเรซ |
| --- | --- |
ชื่อเกิด: แอนเดรีย สวอเรซ
ชื่อเล่น: แอน
เกิด: 2 มกราคม พ.ศ. 2522 (46 ปี)  สหรัฐอเมริกา
แนวเพลง: ป็อป
อาชีพ: นักร้อง นักกฎหมาย
ช่วงปี: พ.ศ. 2537 - 2544
ค่ายเพลง: คีตา เรคคอร์ดส
คู่สมรส: Michael
แอนเดรีย สวอเรซ ชื่อเล่น แอนเดรีย, แอน เกิดวันที่ 2 มกราคม พ.ศ. 2522 เป็นนักแสดง และนักร้องชาวไทย เข้าสู่วงการด้วยการเป็นแดนซ์เซอร์ในงานคอนเสิร์ตให้กับ อ้อม-สุนิสา สุขบุญสังข์ และเริ่มมีผลงานในวงการบันเทิงครั้งแรกในเวลาต่อมา กับการแสดงเป็นนางเอกมิวสิกวีดีโอในเพลง "แกล้งโง่" ของ ฝันดี-ฝันเด่น ทางสังกัดคีตา เรคคอร์ดส จากนั้นที่ค่ายก็เรียกไปคุยเพื่อเซ็นสัญญาเพื่อเป็นนักร้องกับทางค่าย และเป็นที่รู้จักในเวลาต่อมากับเพลง บ้านเธอสิ และเพลง สบตา เป็นต้น ปัจจุบันยุติการเป็นนักร้องแล้ว และได้ทำงานเป็นทนายความ ที่ประเทศสหรัฐอเมริกา
ประวัติ

แอนเดรีย สวอเรซ ชื่อเล่น แอน แต่สื่อและแฟนเพลงจะจดจำเธอในชื่อ "แอนเดรีย" เธอมีชื่อไทยว่า "วิภาวี สวอเรซ" เกิดเมื่อวันที่ 2 มกราคม พ.ศ. 2522 แอนเดรียมีสัญชาติสหรัฐอเมริกาและมีเชื้อสายของไทย สเปน ปวยร์โตรีโก อยู่ด้วย เธอมีความสามารถในการเต้นรำ และการร้องเพลง โดยเธอเรียนการร้องเพลงกับครู อ้วน มณีนุช เสมรสุต เป็นเวลาถึงสองปีเต็ม นอกจากนี้เธอยังเรียนการเต้น ในด้าน Jazz Dance กับครู Strom Walker นักเต้นระดับตำนาน ตั้งแต่อายุ 11 ปีเท่านั้น เป็นเวลาถึงสามปีเต็ม
จากความรักในการเต้นของเธอ ทำให้มีโอกาสได้แสดงการเต้น บนเวทีในงานต่างต่าง ไม่ว่าจะเป็นคอนเสริต์โชว์ของครู Strom Walker ไปพร้อมกับเริ่มทำงาน ในวงการบันเทิงไปด้วย ไม่ว่าจะเป็นการถ่ายโฆษณา ถ่ายแบบ เดินแบบ พิธีกรในงานต่าง ๆ การแสดงละครโทรทัศน์ในเรื่อง "ผู้ชายสามเลือด" และ "แม่เลี้ยงต่างดาว" นอกจากนี้เธอยังเป็น dancer ในงานคอนเสิร์ตของ อ้อม สุนิสา สุขบุญสังข์ เพื่อแทนเพื่อนนักเต้น จากโรงเรียน Strom ที่ขาดไป
แอนเดรียถูกชักชวนจากบริษัท คีตา เรคคอร์ดส ให้มาเป็นนักร้อง จากนั้นจึงเริ่มมีการพูดคุยถึงสัญญา และเริ่มต้นผลิตงานเพลงชุดแรก ของเธอในชื่อว่า andrea โดยเธอพยายามบอกเล่า ถึงตัวตนของเธอให้พี่พี่ทีมงาน ได้รู้จักนิสัย ความรู้สึก มุมมองในเรื่องต่างต่าง ให้ออกมาเป็นเพลงต่าง ๆ ที่แสดงตัวตนของเธอ ให้ออกมาอย่างถูกต้องที่สุด
ปัญหาในด้านการทำงานเพลง ในอัลบั้มชุดแรกของแอนเดรีย คือด้านการออกเสียงในภาษาไทย เช่นคำที่ลงท้ายด้วย ม. และ น. เธอจะออกเสียงไม่ค่อยได้ หรือออกมาเพี้ยนกว่าคนอื่น ๆ แต่ก็ได้ครูอ้วน มณีนุช เสมรสุต มาเป็นที่ปรึกษาให้ในด้านนี้ และยังมีคุณนก ฉัตรชัย ดุริยประณีต ซึ่งเป็น executive producer คอยดูแลอย่างใกล้ชิด
อัลบั้มชุดแรกของแอนเดรียนี้ ประสบความสำเร็จอย่างสูง วัยรุ่นที่ผ่านช่วงยุค 90 มา คงจะคุ้นเคยกับเพลงดัง ๆ ของเธอ ไม่ว่าจะเป็นเพลงน่ารักอย่างเพลง "สบตา" ที่บอกความรู้สึกถึงการแอบรัก ที่แสนจะบริสุทธิ์และน่ารัก หรือจะเป็นเพลง "บ้านเธอสิ" ที่เป็นเพลงเร็วสนุกสนาน ผสมการเต้นที่น่าตื่นเต้น จากภาพการแสดงสด ที่ใครหลายคนยังคงจดจำ ท่าฉีกขาแบบบัลเลต์ของเธอได้
นอกจากนั้นในอัลบั้มชุดนี้ ยังมีเพลงติดหูของผู้ฟังมากมายอย่าง "เด็กดี", "24 ชั่วโมง", "วัดรอบเอว", "ไม่อยากทิ้งเธอ", "ยอมใจร้าย", "ไว้ชีวิต", "ให้เตะ", "อยากเป็นตัวเอง" โดยเป็นเพลงเร็วทั้งหมดหกเพลง และเพลงช้าสี่เพลงในชุดนี้ แม้จะประสบความสำเร็จอย่างสูง จากอัลบั้มชุดแรกที่ออกมานี้ แต่แอนเดรียตัดสินใจ เลือกที่จะทุ่มเทให้กับการเรียน โดยไปศึกษาต่อที่สหรัฐอเมริกา โดยใช้เวลาในช่วงปิดเทอม ออกอัลบั้มต่อมากับบริษัทคีตา โดยออกเป็น mini album ในชื่อ "i miss you" โดยเพลงทั้งสามเพลง ในอัลบั้มชุดพิเศษนี้ ประสบความสำเร็จมากเช่นกัน จากความไพเราะของเพลง ไม่ว่าจะเป็นหนึ่งคำสัญญา คนดีที่ลืมกัน ทักทาย โดยหลังจาก mini album ชุดนี้แล้ว เธอก็ได้มีผลงาน mini album อีกหนึ่งชุดในชื่อ "อีกสักครู่…โปรดติดตาม" ให้แก้คิดถึงสาวน้อยคนนี้ ในช่วงเวลาที่ห่างหายไป และทิ้งความทรงจำ ในวงการบันเทิงไว้เบื้องหลัง โดยเธอใช้ชีวิตและศึกษา ที่ประเทศอเมริกาจนปัจจุบันนี้
แอนเดรีย สวอเรซ สาวน้อยที่น่ารักในอดีตคนนี้ ได้กลับมาปรากฏตัวล่าสุด ในคอนเสิร์ตเพื่อรำลึกถึงบริษัทคีตา "Kita Back To The Future Concert" ในปีพศ 2550 ที่ผ่านมา โดยเธอกลับมาจากต่างประเทศ เพื่อร่วมร้องเพลงกับศิลปิน ร่วมค่ายท่านอื่นอื่นอีกครั้ง และแม้เวลาจะผ่านไปแค่ไหน แต่เธอก็ยังคงความสดใส และความสามารถในการ้องเพลง และเต้นรำได้เหมือนเดิม โดยผู้ที่สนใจงานเพลงของเธอ
ปัจจุบัน แอนเดรียมีอาชีพเป็นทนายความ ที่สหรัฐอเมริกา และได้แต่งงานแล้วกับสามีชาวอเมริกัน ชื่อว่า Michael
การศึกษา

จบการศึกษาระดับประถมศึกษา Estancia High School (สหรัฐอเมริกา)
จบการศึกษาระดับมัธยมศึกษา โรงเรียนนานาชาติร่วมฤดี
จบการศึกษาระดับปริญญาตรี Occidental College (สหรัฐอเมริกา)
จบการศึกษาระดับปริญญาโท chapman University School of Law (สหรัฐอเมริกา)
ผลงาน > สตูดิโออัลบั้ม

| ปี | ชื่ออัลบั้ม | รายชื่อเพลง |
| --- | --- | --- |
| 2538 | Andrea วางจำหน่าย:  ธันวาคม พ.ศ. 2537  สังกัด: คีตา เรคคอร์ดส หรือ คีตา เอ็นเทอร์เทนเม้นท์  รูปแบบ: ซีดี , เทป |  "บ้านเธอสิ"  "สบตา (Eye Contact)"  "วัดรอบเอว"  "ไม่อยากทิ้งเธอ"  "24 ชั่วโมง"  "เด็กดี"  "ยอมใจร้าย"  "ไว้ชีวิต"  "ให้เตะ"  "อยากเป็นตัวเอง" |
ผลงาน > มินิอัลบั้ม

| ปี | ชื่ออัลบั้ม | รายชื่อเพลง |
| --- | --- | --- |
| 2539 | I Miss You วางจำหน่าย: พฤษภาคม พ.ศ. 2539  สังกัด: คีตา เรคคอร์ดส หรือ คีตา เอ็นเทอร์เทนเม้นท์  รูปแบบ: ซีดี , เทป |  "ทักทาย"  "คนดีที่ลืมกัน"  "หนึ่งคำสัญญา"  "คนดีที่ลืมกัน (Instrument)"  "หนึ่งคำสัญญา (Backing track)" |
| 2539 | อีกสักครู่... โปรดติดตาม วางจำหน่าย: ธันวาคม พ.ศ. 2539  สังกัด: คีตา เรคคอร์ดส หรือ คีตา เอ็นเทอร์เทนเม้นท์  รูปแบบ: ซีดี , เทป |  "ไม่เข้าใจ "  "จับมือ เหมือนวันก่อน feat.Dr.kid"  "ตลอดไป"  "หนึ่งคำสัญญา"  "คนดีที่ลืมกัน"  "ไม่อยากทิ้งเธอ (Remix)"  "สบตา (Remix)"  "ทักทาย"  "จับมือ เหมือนวันก่อน (Minus One)"  "ไม่อยากทิ้งเธอ (Minus One)"  "คนดีที่ลืมกัน (Instrumental)" |
ผลงาน > ละครโทรทัศน์

ละครเรื่อง "ผู้ชาย 3 เลือด" ทางช่อง 3 (2536)
ละครเรื่อง "แม่เลี้ยงต่างดาว" ทางช่อง 3 (2537)
ผลงาน > มิวสิควีดีโอ

เพลง "แกล้งโง่" ของ ฝันดี-ฝันเด่น
ผลงาน > พรีเซ็นเตอร์โฆษณา

โฆษณา แดนซ์โคโลจน์
โฆษณา กล้องถ่ายรูปโกดัก
โฆษณา world trade center
ผลงาน > เพลงประกอบภาพยนตร์

เพลง "สบตา" เพลงประกอบภาพยนตร์เรื่อง เฟรนด์ชิพ เธอกับฉัน
เพลง "สบตา" เพลงประกอบภาพยนตร์เรื่อง Yes or No อยากรัก ก็รักเลย
ผลงาน > คอนเสิร์ต

| การแสดงคอนเสิร์ต |
| --- | --- | --- | --- | --- | --- |

| ชื่อคอนเสิร์ต | วันที่แสดง | สถานที่แสดง |  |  |  |
| "16 Wow Concert" | 20 มีนาคม พ.ศ. 2536 | มาบุญครองเซ็นเตอร์ ชั้น 7 |  |  |  |
| ”คอนเสิร์ต อะเมซิ่ง แอนเดรีย“ | พ.ศ. 2538 | เอ็ม บี เค ฮอลล์ |  |  |  |
| ”Dr. Kids & Andrea & Tic Tac Toe Concert“ | 31 สิงหาคม พ.ศ. 2538 | เอ็ม บี เค ฮอลล์ |  |  |  |
| ”Kita Back to the Future Concert“ | 20 มกราคม พ.ศ. 2550 | รอยัล พารากอน ฮอลล์ สยามพารากอน |  |  |  |
| ”Cassette Festival“ | 24-26 พฤษภาคม พ.ศ. 2562 | รอยัล พารากอน ฮอลล์ สยามพารากอน |  |  |  |
รักอมตะของชายท่องเวลา

| รักอมตะของชายท่องเวลา |
| --- | --- |
โปสเตอร์ภาพยนตร์
กำกับ: โรเบิร์ต ชเวนต์เก
เขียนบท: เจเรมี เลเวน บรูซ โจเอล รูบิน ออเดรย์ นิฟเฟเนกเกอร์ (บทประพันธ์)
อำนวยการสร้าง: แบรด พิตต์ นิก เวชสเลอร์ ดี๊ด การ์ดเนอร์
นักแสดงนำ: อีริก บานา ราเชล แม็กอดัมส์ รอน ลิฟวิงสตัน
กำกับภาพ: ฟลอเรียน บอลเฮาส์
ตัดต่อ: ธอม โนเบิล
ดนตรีประกอบ: มายเคิล แดนนา
ผู้จัดจำหน่าย: นิวไลน์ซินีมา
วันฉาย: 14 สิงหาคม ค.ศ. 2009
ความยาว: 108 นาที
ประเทศ: สหรัฐอเมริกา
ภาษา: ภาษาอังกฤษ
ทุนสร้าง: $39 ล้าน
ทำเงิน: $100,104,425 (ทั่วโลก)
รักอมตะของชายท่องเวลา (อังกฤษ: The Time Traveler's Wife) เป็นภาพยนตร์ในปี ค.ศ. 2009 สร้างมาจากบทประพันธ์ขายดีของออเดรย์ นิฟเฟเนกเกอร์ในปี ค.ศ. 2003 เรื่อง The Time Traveler's Wife กำกับโดยโรเบิร์ต ชเวนต์เก นำแสดงโดยอีริก บานา รับบทเป็น เฮนรี เดอแทมเบิล บรรณารักษ์ชาวชิคาโกผู้มีความผิดปกติทางพันธุกรรมที่ทำให้เขาเดินทางข้ามเวลาโดยกำหนดไม่ได้ โดยเขาสร้างความสัมพันธ์กับคนรัก แคลร์ ที่นำแสดงโดยราเชล แม็กอดัมส์ เฮนรีกับแคลร์ประสบปัญหาไม่สามารถมีลูกด้วยกันได้ เพราะทารกในครรภ์ที่ได้รับถ่ายทอดพันธุกรรมมาจากเฮนรี ก็มีความสามารถเดินทางข้ามเวลาได้เช่นกัน และแท้งหลายครั้งก่อนจะถึงกำหนดคลอด
ภาพยนตร์เริ่มถ่ายทำในเดือนกันยายน ค.ศ. 2007 เพื่อออกฉายในฤดูใบไม้ร่วงปี 2008 แต่ก็เลื่อนออกฉายไปโดยไม่มีประกาศอย่างเป็นทางการจากสตูดิโอ ซึ่งต่อมาแม็กอดัมส์ออกมาบอกภายหลังว่าสาเหตุการเลื่อนฉายเนื่องจากการถ่ายฉากเพิ่มเติม จนสถานที่ถ่ายตามฤดูกาลมีความเหมาะสมกับการถ่ายทำ และบานาต้องรอให้ผมยาวเพิ่มขึ้นหลังจากถ่ายทำภาพยนตร์เรื่อง Star Trek. ภาพยนตร์ออกฉายในโรงภาพยนตร์เมื่อวันที่ 14 สิงหาคม ค.ศ. 2009